Esperanto (hotelo)

Esperanto estas malaltnivela hotelo en la civito Pribylina en la okcidenta parto de la slovakia montaro Altaj Tatroj. La hotelo ne havas rektan ligon al la lingvo Esperanto, sed membroj de la Liptova Esperanto-klubo en la proksima urbo Liptovský Mikuláš kontaktiĝis kun la estroj kaj esperantistoj fojfoje okazigis neformalajn ekskursojn en la hotelon, pro scivolemo. Ĝi tamen estas fermita jam plurajn jarojn kaj en malbona stato atendas renovigon.

 Esperanto en hotelo 
En la hotelo okazis la unua kongreso de Slovakia Esperantista Asocio je la 9-a ĝis 11-a de majo 1969. Ĉi tie okazis la fondkongreso de Slovakia Esperanta Federacio (SKEF) de la 31-a de majo ĝis la 1-a de junio 1997. Ekde la 21-a ĝis la 27-a de julio 2007 okazis SES (Slava Esperanto-Studado).

Kategorio:Konstruaĵoj en Regiono Žilina
Kategorio:Zamenhof/Esperanto-Objektoj
Kategorio:Hoteloj en Eŭropo